b'\n_START_ARTICLE_\nMostnica\n_START_SECTION_\nKorita Mostnice\n_START_PARAGRAPH_\nMostnica te\xc4\x8de po ledeni\xc5\xa1ki dolini Voje, v katero je Mostni\xc5\xa1ki ledenik vrezal ve\xc4\x8d teras, zadostna vi\xc5\xa1inska razlika, ki jo potok premaguje, pa je omogo\xc4\x8dila razmeroma hiter nastanek globoke in ozke, pribli\xc5\xbeno 2\xc2\xa0km dolge soteske, imenovane Korita Mostnice. Soteska je globoka do 20 m, na najo\xc5\xbejih mestih pa je \xc5\xa1iroka le en meter. Poteka od Hudi\xc4\x8devega mostu do okolice Planinske ko\xc4\x8de na Vojah, \xc4\x8dez njo pa so speljani \xc5\xa1e \xc4\x8ce\xc5\xa1enjski in Kek\xc4\x8dev most.'